Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
IDF lubab lakkamatult jahtida Hamasi juhte ja terroriste,
kes osalesid 7. oktoobri veresaunas.
Iraan, Venemaa ja Hiina korraldavad Omaani lahes ühise mereväeõppuse.
Huttide domineeritud Iraani käsilasrühmitus Ansar-Allah
ründab järjekindlalt kaubalaevu Punasel merel.
Iisraeli kaitsevägi (IDF) jätkab Hamasi agentide likvideerimist
ja terroritaristu kahandamist
kogu Gaza sektori põhja-, kesk- ja lõunaosas.
Lisaks usuvad IDF ja Iisraeli Julgeolekuagentuur (ISA) üha enam,
et täppisrünnaku käigus kõrvaldati edukalt peaterrorist Marwan Issa,
Hamasi Izzeldin al-Qassami brigaadi asejuht ja strateegiline juht,
mida pole veel kinnitatud.
Uurime alles löögi tulemusi ja lõplikku kinnitust veel pole.
Siiski on tähtis täpsustada, et laupäeva öösel vastu pühapäeva
ründasid hävituslennukid IDFi ja ISA ühisoperatsiooni käigus
Gaza sektori keskosas, Nutseirati rajoonis asuvat
Hamasi tippametnike maa-alust kompleksi.
Seda kasutasid kaks rühmituse tippametnikku,
sh Marwan Issa, kes on Muhammad Deifi asetäitja,
ja üks 7. oktoobri veresauna korraldajaid.
Marwan Issa on osa Gaza sektori kesksest terrorikolmnurgast,
kuhu kuuluvad ka Muhammad Deif ja Yahya Sinwar.
Lisaks temale viibis rünnaku ajal maa-aluses kompleksis
ka Ghazi Abu Tamah. Ta oli varem kesklaagrite brigaadi komandör
ja vastutab praegu kogu Hamasi relvastuse eest Gazas.
Lisaks Issale ja Tamah'le
viibis maa-aluses kompleksis teisigi terroriste.
Admiral Hagari kinnitas lisaks,
et kõigi IDF-i käsutuses olevate luureandmete kohaselt
polnud rünnaku ajal mainitud maa-aluses kompleksis pantvange.
Veelgi enam, samal ajal kui luurekogukond
jätkab oma viimase rünnaku edukuse hindamist,
andis admiral Hagari islamistliku Hamasi suhtes ühemõttelise lubaduse.
Moslemite ramadaanikuu teisel päeval avalikustas admiral Hagari,
et IDFi Duvdevani eliitüksuse ühisoperatsioonil
ISA ja piirivalve eriüksuslastega
õnnestus nurjata Põhja-Samaaria maakonnast lähtunud terroriakt.
Juudamaal ja Samaarias teevad kõik julgeolekuametid
ramadaani ettevalmistuste raames ööpäevaringselt tihedat koostööd.
Mõni aeg tagasi peatasid Duvdevan, Shin Bet
ja Iisraeli politsei eriüksuslased terroristi, kes tuli Jeninist
ja oli teel Iisraeli, et panna lähiajal toime rünnak,
kusjuures tema valduses oli nii relv kui kasutusvalmis pomm.
Jätkame terrorismi tõkestamist kõikjal Juudamaal ja Samaarias
ning kõigil meie piiridel. Selle asemel,
et võimaldada humanitaarset relvarahu ramadaani ajaks,
otsustas Hamas teadlikult nurjata kõik katsed jõuda kokkuleppele,
mis oleks viinud pantvangide vabastamiseni,
lahingutegevuse peatamiseni
ja rahumeelse ramadaani võimaluseni Gazas. Hamas valis teisiti.
Hamas püüab nüüd muuhulgas desinformatsiooni ja agitatsiooni abil,
rõhuasetusega sotsiaalvõrgustikel, regiooni sütitada.
Oleme saatnud kaitseks välja rohkesti vägesid
ja meie vastumeetmeid suurendatakse kõigi rünnakukatsete suhtes.
Töötame eelkõige julgeoleku säilitamise nimel,
aga ka kooskõlas meie sooviga lubada ramadaani ajal usuvabadust,
julgeoleku- ja ohutuspiirangute raames.
Samal ajal kui Iisrael võitleb väsimatult terrorismiohuga,
avaldati USA luurekogukonna iga-aastane ohuhinnangu aruanne,
mida arutati hiljem USA Senati luurekomisjonis.
Erinevalt eelmistest aastatest,
ja USA endiste luureametnike sõnul äärmiselt ebaharilikult,
seab de-klassifitseeritud dokument kahtluse alla
Netanyahu elujõulisuse juhina ja tema valitsuskoalitsiooni,
märkides "teistsuguse" ja "mõõdukama valitsuse" võimalikkust.
Ja kuigi sellised hinnangud avalikus keskkonnas
on äärmiselt reeglipäratud,
eriti demokraatlikult valitud ja sõjas oleva liitlasriigi valitsuse suhtes,
kasutas USA Senati luurekomisjoni esimees Mark Warner
dokumendi ebaharilikku hinnangut oma isikliku
ja Bideni valitsuse juhtkonna põlguse väljendamiseks
peaminister Netanyahu järeleandmatu poliitika suhtes,
mis üsna ilmselgelt häirib president Joe Bidenit.
Selle kuulamise alates
seisame silmitsi ka jätkuva ebastabiilsusega Lähis-Idas.
Hamasi kohutavatele terrorirünnakutele
Iisraeli tsiviilelanike vastu 7. oktoobril
järgnes Iisraeli sissetung,
mis on maksnud hinnanguliselt 30 000 palestiinlase elu (Hamasi info).
Ja kuigi Iraan ja tema peamised partnerid, nagu Hezbollah,
näivad esialgu olevat hoidunud konflikti laiendamisest,
on teised Iraani käsilased, nagu hutid Jeemenis
ja Iraagi šiiitlikud võitlejad püüdnud oma konflikti laiendada
ja meie riiki kaasa tõmmata.
Samal ajal on Iisraeli sõda Hamasi vastu näidanud,
kui raske on kasutada ainult sõjalist jõudu
tsiviilelanikkonna sekka varjunud valitsusvälise osaleja hävitamiseks;
eriti sellise, kes on nii osavalt maa-aluseid tunneleid kasutanud.
Ja kardan, et peaminister Netanyahu käitumine sõjas
ähvardab õõnestada Iisraeli toetust pikemas perspektiivis, sh USAs.
See rahvusvaheline toetus on olnud Iisraeli julgeoleku võti.
Kuigi tänavuse luurehinnangu sõnastuses
arvestati selgelt Bideni valitsuse järgitavat poliitikat,
surus luurekomisjoni aseesimees Marco Rubio tagasi jõupingutused
distantseerida Iraan Hamasi otsusest käivitada 7. oktoobri surmav rünnak.
Iraan tahab eksportida oma šiiitlikku islamirevolutsiooni kogu Lähis-Itta.
Selle teed takistavad kaks asja: Iisraeli riik ja Ameerika Ühendriigid.
Seepärast ongi neil käsilasrühmitused kohtades nagu Süüria, Iraak,
Liibanon, Jeemen, Gaza, keda nad kasutavad oma sihtide saavutamiseks.
Üks eesmärke on kasutada neid rühmitusi ameeriklaste ründamiseks,
et ütleksime: "See pole vaeva väärt, peame sealt lahkuma".
Ja kui lahkume, liiguvad nad Jordaania ja Bahreini poole.
Siis muudavad nad Iisraeli elamiskõlbmatuks.
Ja lõpuks sihivad nende ambitsioonid kogu regiooni
ja Pärsia lahe kuningriike.
Seega arvan, et on viga käsitleda 7. oktoobri kohutavaid sündmusi
vaid Iisraeli-Palestiina kauase probleemi viimatise vooruna.
See on sügavalt seotud mao peaga ja mao pea on Iraanis, Teheranis.
USA LKA direktor Bill Burns andis luurekomisjonile aru
viimastest jõupingutustest relvarahu kava välja töötamisel,
mis hõlmaks umbes 40 pantvangi vabastamist.
Paar viimast kuud, alates viimasest pantvangide tagastamisest
ja relvarahust novembri lõpus, on president teinud tõsist tööd,
et püüda seda protsessi uuendada. Olen kaheksa korda reisinud,
et kohtuda oma Iisraeli, Egiptuse ja Katari partneritega.
Viimaselt naasin laupäeva õhtul.
Praegu on arutlusel võimalik kokkulepe,
millel on kolm põhielementi:
Esimene oleks umbes 40 pantvangi tagastamine.
Need on allesjäänud naisvangid, vanemad mehed ja pantvangid,
kes on haavatud või raskelt haiged -
esimese sammuna kõigi pantvangide tagasitoomise suunas,
millele ma tean, et president on sügavalt pühendunud.
See oleks vastutasuks konkreetse
Iisraeli poolt kinnipeetavate Palestiina vangide arvu eest.
Teine element on vähemalt 6-nädalane relvarahu,
esimese sammuna edaspidiste kestvamate kokkulepete suunas.
Kolmas element oleks humanitaarabi ulatuslik suurendamine,
mida relvarahu tingimustes saaks tegelikult tõhusalt jagada neile,
kes seda väga vajavad. Nii et jätkame selle kallal tõsist tööd.
Arvan, et keegi ei saa tagada edu. Arvan, et saab garanteerida seda,
et alternatiivid on halvemad Gaza süütute tsiviilisikute jaoks,
kes kannatavad meeletutes tingimustes;
pantvangide ja nende perede jaoks,
kes kannatavad samuti väga meeleheitlikes tingimustes;
ja meie kõigi jaoks.
Samal ajal kui luurekomisjoni kuulamisel toimunud arutelud
keskendusid peamiselt ohtudele, mis lähtuvad USA lõunapiirilt,
Hiinast, Venemaalt ja vähemal määral Iraanist,
korraldasid kolm viimati nimetatut Omaani lahel mereväeõppuse,
mille sihiks on Moskva, Pekingi ja Teherani väitel
tugevdada merenduskoostööd pidades silmas ühist tulevikku.
Õppus aitab tugevdada vahetusi ja koostööd Hiina, Iraani
ja Vene merevägede vahel ning näitab veel enam nende soovi
ja võimet säilitada ühiselt meresõiduohutust
ja ehitada ühist merekogukonda.
Samal ajal kui Venemaa, Hiina ja Iraan
räägivad meresõiduohutuse ühisest säilitamisest,
jätkab Teherani käsilane Jeemenis rahvusvahelise laevanduse ründamist,
põhjustades ulatuslikke häireid meresõiduvabadusele
strateegilises Bab el-Mandebi väinas ja sellega piirnevatel veeteedel.
Laevajälgimisseade London Stock Exchange Grupi veebisaidil
näitas sihikule võetud laeva Pinocchio teed Punasel merel,
kus see näib olevat ringi pööranud
pärast Punase mere lõunapiirile jõudmist Jeemeni ranniku lähedal.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks julgustan paluma rahu Jeruusalemmale
ja lunastust Iisraelile.
Olen Jonathan Hessen. Õnnistatud õhtut!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri